حكمات المحكمة الابتدائية بتونس العاصمة، اليوم الثلاثاء، على المدونة آمنة الشرقي، ب6 شهور ديال الحبس، وغرامة 650 أورو بتهم “الدعوة والتحريض على الكراهية بين الأديان والأجناس والسكان” و”التيل من الشعائر الدينية”، وهذشي بعدما حطات سورة كورونا فحسابها على فيسبوك. والقضاء التونسي قرر يتابع الشرقي ، بعدما تم استدعاءها من طرف البوليس فالعاصمة التونسية، للتحقيق فداكشي اللي نشرات، وتابعوها فحالة صراح بتهمة “مس بالمقدسات والاعتداء على الأخلاق الحميدة”. وكانت قالت المحامية، إيناس الطرابلسي، أن الشرقي متابعة وفق المادة الساتة من الدستور التونسي، باعتبار أن الدولة “راعية للدين ولحرية المعتقد والضمير وممارسة الشعائر الدينية... وحماية المقدسات ومنع النيل منها...” وخرجات منظمة العفو الدولية “أمنستي”، فماي اللي فات، كتستنكر متابعة الشرقي، وقالت أن فهذشي تقويض لحرية التعبير فهذ البلاد اللي كتعتبر ديمقراطية ناشئة. 
6 شهور وغرامة فحق التونسية اللي بارطاجات سورة كورونا!